Artikkel “Zirci tooted aitavad luua süsteemsust ja võita hinnalist tööaega”
#000001
Artkkel ajakirja “Hammas” 2018. aasta augusti numbris.
#000002
USA firma Zirc pakub innovatiivseid tooteid hõlbustamaks hambaraviinstrumentide ja -materjalide kasutamist, steriliseerimist ja hoiustamist. Värvikoodide abil on võimalik luua mugav ja toimiv süsteem, mis muudab igapäevase sterilisatsiooni- ja hambaravitöö tõhusamaks. Põgusa ülevaate Zirci toodetest annab Ortostuudio tegevjuht Karin Aarniste ja oma kogemust nende kasutamisel jagab Viimsis asuva Lumen Hambakliiniku juhataja dr Merike Immato.
#000003
Lumen Hambakliinik on Eestis üks esimesi, kus on Zirci toodete abil loodud terviklik ja lihtne süsteem, hõlbustamaks igapäevast sterilisatsiooni- ja hambaravitööd.
#000007
Kuidas avastasite need tooted ja kuidas toimus nende kasutuselevõtt?
Merike: Olin Zirci toodetest kuulnud juba enne, kui neid hakati Eestisse tooma. Tänu headele koostööpartneritele Ortostuudiost sain mõned aastad hiljem toodetega lähemalt tuttavaks. Ma ei ole kindlasti kõnealuses teemas suur “õpetaja ja teadja”, kuid kuna olime parasjagu avamas uut kliinikut, tuli hakata mõtlema, kuidas luua töösõbralik ja tänapäevastele nõuetele vastav süsteem ja keskkond. Kaalusime pikka aega Zirci toodete soetamist. Välimuselt on need silmailu pakkuvad – ilusad ja värvilised, ent soovisime olla kindlad, et neil on ka funktsioon olemas. Mõtlesime, et miks mitte kasutada võimalust proovida midagi uut, mis on hiljaaegu Eesti turule tulnud. Lähtuvalt nendest toodetest said paika pandud ka näiteks uue kliiniku kappide ja sahtlite mõõdud.
#000008